Alles loop grootliks reg vir Toyota in Dakar-tydrenHenk Lategan is tweede op die amptelike punteleer ná die sesde skof van die Dakar-tydren. Foto: Toyota Gazoo Racing. As ŉ mens so na die Dakar-uitslae kyk, kan Toyota-eienaars hulself gerus ŉ klop op die skouer vir hul motorkeuse gee: Die Toyota Gazoo Racing-span is immers besig om amok in die moordende tydren te maak. Nasser Al-Attiyah het die sesde skof gewen om sy algehele voorsprong met meer as ŉ uur te vergroot, terwyl Henk Lategan en Brett Cummings se name tweede op die punteleer pryk. Giniel de Villiers het egter die wind van voor gekry en moes met ŉ uiteindelike 26ste plek in die skof tevrede wees. Die Suid-Afrikaanse motorsportlegende is egter vierde op die alghele punteleer. It's @TheRealGiniel vs @SebastienLoeb ???? Let's go!#Dakar2023 pic.twitter.com/5DJZNz0El1 — DAKAR RALLY (@dakar) January 6, 2023 Al-Attiyah is in sy skik met hoe dinge verloop het. “Ek is baie tevrede dat ons die skof sonder enige noemenswaardige probleme kon afsluit. Ons het gehoor dat van die ander ouens ŉ bietjie gesukkel het, maar dit is hoe dit soms gaan. As ŉ span is dit ons mikpunt dat al drie voertuie met podiumplekke moet spog,” het die verdedigende kampioen gesê. Volgens Lategan het die sesde skof ook vir sy eie uitdagings gesorg. “Dit was weliswaar nie so hard op ŉ mens se lyf soos die vorige dag se skof nie, maar dit was steeds baie maklik om foute te maak. Daar is nou ŉ paar Toyotas onder die topvyf en dit wys jou net hoe betroubaar die voertuig is.” ???? After another win on Stage 6⃣ @AlAttiyahN is now over an hour ahead in the overall standings. #Dakar2023 pic.twitter.com/c0dMNZSz4p — DAKAR RALLY (@dakar) January 6, 2023 Skof-uitslae: #26: Giniel de Villiers en Dennis Murphy (Toyota Gazoo Racing): 3:49:53 Algehele puntestand: